**Vabilo**

**na humanitarni koncert “Plešem – Pomagam”,**

**pod častnim pokroviteljstvom predsednika Republike Slovenije Boruta Pahorja,**

**22. maj 2022 ob 19. uri, Gallusova dvorana Cankarjevega doma v Ljubljani.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov:

Spoštovani

Smo folkloristi Folklorne skupine Emona iz Ljubljane, ki letos praznuje že 55 leto svojega delovanja.

Ples, glasba, petje in potovanja. Poustvarjanje naše bogate kulturne dediščine smo ponosno predstavljali v svetu in doma. Naš ples, kulturo, glasbo, smo ponesli v svet, spozavali tujo kulturo in širili našo, slovensko.

In potem pride vojna in je vsega konec. Vse se ustavi in ljudje trpijo. Otroci ostanejo brez staršev, doma in so prisiljeni se podati v tuji svet, med tuje ljudi.

In vprašale smo se, ali me lahko pomagamo?

Seveda. Lahko, in to ravno s tem, kar najbolje znamo, ljubimo in cenimo. Z glasbo, plesom, petjem in igranjem.

Povezali smo se z Zvezo prijateljev mladine Moste Polje, k sodelovanju povabili vse folkorne skupine Ljubljanske regije in še znane glasbenike in pripravile **humanitarni koncert z naslovom “PLEŠEM – POMAGAM”.**

Vsi nastopajoči se bomo odrekli honorarju in **vsa zbrana sredstva bomo namenili otrokom, ki so svoj trenutni dom zaradi vojne v Ukrajini našli v Sloveniji.** Sredstva bodo namenjena za integracijo ukrajinskih otrok v družbo, za njihovo učno pomoč, psihosocialno pomoč, šolske potrebščine in za to, da se bodo kljub temu, da jih je vojna pregnala iz njihovih domov, pri nas počutili sprejete. Verjamemo, da z zbranimi sredstvi, ne bomo rešili vseh problemov in težav, trdno pa verjamemo, da bomo z našo gesto pripomogli k temu, da bo njihov vsakdan vsaj malo lepši, da bomo z našo in vašo pomočjo uspeli izvabiti nasmeh na obrazke otrok.

Spoštovani, tudi vas vljudno naprošamo in toplo vabimo, da nam s svojim prispevkom in sodelovanjem pomagate zagotoviti čim več sredstev za pomoči potrebne otroke.

Veseli in hvaležni bomo za vašo pomoč:

* v obliki nakupa vstopnic, predlagamo, da jih nabavite za zaposlene ali pa povabite svoje zaposlene na koncert. Na koncertu se bo predstavilo preko 140 nastopajočih (spisek nastopajočih prilagamo)
* objavi dogodka na vaših spletnih straneh, morda tiskanih medijih ali TV objava, oglas.
* v obliki donacije za pomoč pri izvedbi koncerta (IBAN SI56 0310 0100 1556 334, (odprt pri SKB d.d., FOLKLORNA SKUPINA EMONA, KULTURNO DRUŠTVO, namen PLEŠEM-POMAGAM))

Za vaš cenjeni odgovor in morebitna vprašanja smo vam na voljo na mail naslovu [pomagamples@gmail.com](mailto:pomagamples@gmail.com) ali na tel.št. 031 874 472 (Helena Vindiš)

Zahvaljujemo se vam za vaš odziv in vas lepo pozdravjamo.

Orgnizacijski odbor Plešem-Pomagam, Folklorna skuppina Emona

Andreja Absec, Elizabeta Tome, Helena Vindiš in Klarya Tome

Hvala in bodite z nami!

Nastopili bodo :

1. PRIFARSKI MUZIKANTJE
2. MLADINSKA FOLKLORNA SKUPINA MENGEŠ,
3. FOLKLORNA SKUPINA ROŽMARIN-VNANJE GORICE,
4. TAMBURAŠI BOROVNICA,
5. FOLKLORNA SKUPINA COF, Klub optimističnih folkloristov,
6. FOLKLORNA SKUPINA EMONA,
7. otroci iz vrtca Andersen,
8. učenci iz OŠ Vide Pregarc Ljubljana,
9. učenci iz OŠ Oskarja Kovačiča Ljubljana,
10. učenci iz OŠ Franca Rozmana Staneta Ljubljana,
11. učenci iz OŠ Antona Martina Slomška Vrhnika in
12. POLICIJSKI ORKESTER